CELEX: 32001R0495
Language: mt
Date: 2001-03-13 00:00:00
Title: Ir-Regolament tal-Kummissjoni (KE) Nru 495/2001 tat-13 ta’ Marzu 2001 li jemenda l-Anness tar-Regolament tal-Kunsill (KEE) Nru 3508/92 li jistabbilixxi sistema integrata ta' amministrazzjoni u kontroll għal ċerti skemi ta' għajnuna Komunitarja.

Avviż Legali Importanti

|

32001R0495

Official Journal L 072 , 14/03/2001 P. 0006 - 0007

		Ir-Regolament tal-Kummissjoni (KE) Nru 495/2001tat-13 ta’ Marzu 2001li jemenda l-Anness tar-Regolament tal-Kunsill (KEE) Nru 3508/92 li jistabbilixxi sistema integrata ta' amministrazzjoni u kontroll għal ċerti skemi ta' għajnuna Komunitarja.IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 3508/92 tas-27 ta’ Novembru 1992 li jistabbilixxi sistema integrata ta' amministrazzjoni u kontroll għal ċerti skemi ta' għajnuna Komunitarja [1], kif l-aħħar emendat bir-Regolament (KE) Nru 1593/2000 [2], u partikolarment bit-tielet subparagrafu l-Artikolu 9a(1),Billi:(1) Skond l-Artikolu 9a tar-Regolament (KEE) Nru 3508/92 l-Istati Membri għandhom jiżguraw li l-miżuri mhux imsemmijin fl-Artikolu 1 iżda li huma elenkati fl-Anness ta' dak ir-Regolament, bħal fil-każ tal-kittien u l-qanneb, huma kompatibbli mas-sistema integrata ta' amministrazzjoni u kontroll.(2) Taħt ir-Regolament tal-Kunsill (KE) Nru 1672/2000 tas-27 ta’ Lulju 2000 li jemenda r-Regolament (KE) Nru 1251/1999 li jistabbilixxi sistema ta' sostenn għall-produtturi ta' ċerti prodotti tar-raba' li jinħarat, li jinkludu l-kittien u l-qanneb imkabbar għall-fibra [3], ħlasijiet diretti ta' għajnuna għall-kittien u l-qanneb ġew integrati fis-sistema ta' sostenn għall-produtturi ta' uħud mill-prodotti tal-bagħli, li huma direttament regolati bis-sistema integrata ta' amministrazzjoni u kontroll.(3) Ir-referenza għall-kittien u l-qanneb fl-Anness tar-Regolament (KEE) Nru 3508/92, għalhekk m’għadhiex tgħodd. L-Anness għalhekk għandu jiġi emendat.(4) Il-miżuri previsti f’dan ir-Regolament huma skond l-opinioni tal-Kumitat ta’ l-FAEGG,ADOTTAT DAN IR-REGOLAMENT:L- Artikolu 1L-Anness għal Regolament (KEE) Nru 3508/92 qiegħed jiġi mibdul bl-Anness għal dan ir-Regolament.L- Artikolu 2Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussel, fit-13 Marzu 2001.Għall-KummissjoniFranz FischlerMembru tal-Kummissjoni[1] ĠU L 355, tal-5.12.1992, p. 1.[2] ĠU L 182, tal-21.7.2000, p. 4.[3] ĠU L 193, tad-29.7.2000, p. 13.--------------------------------------------------ANNESS"ANNESSSettur | Bażi legali | Noti |Għeneb imnixxef | Artikolu 7(1) Regolament (KE) Nru 2201/96 | Għajnuna rrelatata maż-żona |Tabakk | Artikolu 3 Regolament (KE) Nru 2075/92 | Għajnuna għall-produzzjoni |Ħops | Artikolu 12 Regolament (KE) Nru 1696/71 Regolament (KE) Nru 1098/98 | Għajnuna rrelatata maż-żona Ħlasijiet għal serħan u tagħżieq temporanju |Ambjent Agrikolu | Titolu II, kapitolu VI (l-Artikoli 22 sa 24) u l-Artikolu 55(3) Regolament (KE) Nru 1257/1999 | Għajnuna rrelatata maż-żona |Forestrija | Artikolu 31 u l-Artikolu 55(3) Regolament (KE) Nru 1257/1999 | Għajnuna rrelatata maż-żona |Żoni anqas preferiti u żoni b'restrizzjonijiet ambjentali | Titolu II, kapitolu V (l-Artikoli 13 sa 21) u l-Artikolu 55(3) Regolament (KE) Nru 1257/1999 | Għajnuna rrelatata maż-żona |Żejt taż-żebbuġa | Artikolu 5(1) Regolament (KE) Nru 136/66/KEE | Għajnuna għall-produzzjoni |Qoton | Artikolu 8 Regolament (KE) Nru 1554/95 | Għajnuna għall-produzzjoni |Għalf imnixxef | Artikoli 10 u 11 Regolament (KE) Nru 603/95 | Għajnuna għall-produzzjoni |Ċitru għall-ipproċessar | Artikolu 1 Regolament (KE) Nru 2202/96 | Għajnuna għall-produzzjoni |Tadam għall-ipproċessar | Artikolu 2 Regolament (KE) Nru 2201/96 | Għajnuna għall-produzzjoni |Inbid | Artikoli 11 sa 15 Regolament (KE) Nru 1493/1999 | Għajnuna għar-ristrutturar |"--------------------------------------------------